《挽刘六咸临》
宋代·洪朋

碧梧翠竹闻家子，琼树瑶林物外人。千古文章随逝水，一生气义属飘尘。

匡生左里人何在，南浦东湖迹已陈。想见九原托体处，白杨荒草不能春。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。